b'\n_START_ARTICLE_\nChvan\xc4\x8dkara\n_START_PARAGRAPH_\nChvan\xc4\x8dkara\xc2\xa0\xe2\x80\x93 nat\xc5\xabraliai pussaldis raudonasis gruzini\xc5\xa1kas vynas. Daromas i\xc5\xa1 Aleksandrouli ir Mud\xc5\xbeuretuli vynuogi\xc5\xb3, u\xc5\xbeaugint\xc5\xb3 Chvan\xc4\x8dkaros vynuogynuose Ambrolaurio miesto apylink\xc4\x97se Ra\xc4\x8doje (Vakar\xc5\xb3 Gruzija)._NEWLINE_Tamsi rubino spalva. Stiprus specifinis aromatas. Harmoningas aksomi\xc5\xa1kas skonis su avie\xc4\x8di\xc5\xb3 prieskoniu. Stiprumas 10,5-12,0\xc2\xa0% alkoholio, 3-5\xc2\xa0% cukraus, titruojamas r\xc5\xabg\xc5\xa1tingumas\xc2\xa0\xe2\x80\x93 5,0-7,0\xc2\xa0%._NEWLINE_Tinka su baltos m\xc4\x97sos, pauk\xc5\xa1tienos ir \xc5\xbev\xc4\x97rienos patiekalais, s\xc5\xabriu, desertu.\n_START_SECTION_\nIstorija\n_START_PARAGRAPH_\nVynas gaminamas nuo 1907\xc2\xa0m. 1907\xc2\xa0m. tarptautin\xc4\x97je parodoje Belgijoje kunigaik\xc5\xa1\xc4\x8di\xc5\xb3 Levano ir Dmitrijaus Kipiani\xc5\xb3 pristatytas vynas laim\xc4\x97jo Grand Prix ir aukso medal\xc4\xaf. Tuo metu \xc5\xa1is vynas buvo \xc5\xbeinomas kaip Kipiani vynas. XX a. 4-ame de\xc5\xa1imtmetyje vyno pavadinimas buvo pakeistas, jis imtas vadinti chvan\xc4\x8dkara._NEWLINE_Chvan\xc4\x8dkara yra vienas populiariausi\xc5\xb3 pussald\xc5\xbei\xc5\xb3 gruzini\xc5\xa1k\xc5\xb3 vyn\xc5\xb3. Chvan\xc4\x8dkara ir kindzmaraulis buvo m\xc4\x97gstamiausi J. Stalino vynai.'